13. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ. Ε.Γ. 1218 της 21 Ιουλ. /19 Αυγ.  1959 Περί καθορισμού κατωτάτων ορίων αμοιβής Ιατρών παρεχόντων υπηρεσίας εις τον Κ.Α.Δ.Κ.Υ. Έχοντες υπ’ όψει: 1.Τας διατάξεις της παρ. 4 του άρθρ. 1 του Ν.Δ. 3623/1956 «περί καθορισμού των κατωτάτων ορίων Ιατρικής αμοιβής και συνθηκών εργασίας των Ιατρών». 2.Τας διατάξεις του άρθρ. 2 του από 23.12.1957 Β.Δ/τος «περί κανονισμού αμοιβής Ιατρικών επισκέψεων και πράξεων και Ιατροδικαστικών υπηρεσιών», αποφασίζομεν: Ορίζομεν ως κατώτατον όριον Ιατρικής αμοιβής των μη εμμίσθων Ιατρών των παρεχόντων τας υπηρεσίας των κατ’ επίσκεψιν, πράξιν ή περίπτωσιν εις τους ησφαλισμένους του Κλάδου Ασφαλίσεως κατά της ασθενείας των Δημοτικών και Κοινοτικών υπαλλήλων(Κ.Α.Δ.Κ.Υ.) ως κάτωθι: α) Δι’ εκάστην επίσκεψιν εν τω οίκω του Ιατρού δραχ. 30 και εν τω οίκω του αρρώστου δραχ. 45. β) Αι υπό κεφ. ΙΙ Ακτινολογία και υπό κεφ. ΥΙΙΙ Καρδιολογία του πίνακος του από 23.12.1957 Β.Δ/τος προβλεπόμεναι εν τη πρώτη στήλη αυτού κατώταται αμοιβαί ορίζονται μειωμέναι κατά 40%. γ) Εις πάσας τας λοιπάς περιπτώσεις του ως άνω πίνακος ισχύουν τα ποσά της πρώτης στήλης μειωμένα κατά 50%. Εις ας περιπτώσεις υπό του ανωτέρω Ταμείου καταβάλλονται τυχόν αμοιβαί μεγαλύτεραι των δια της παρούσης οριζομένων, δύνανται αύται να εξακολουθούν καταβαλλόμεναι. Η παρούσα δημοσιευθήτω εις την Εφημερίδα της Κυβερνήσεως. 